Møteprotokoll

Ås menighetsråd

|  |  |
| --- | --- |
| Møtedato: | 11.02.2025 kl. 19:00 |
| Møtested: | Ås arbeidskirke |
| Arkivsak: | 23/06360 |
|  |  |
| Til stede:  | Ann Kristin Almås, Elin Finnseth Sæverås, Karen Elise Aschim-Teigum, Siv Merete Kvalbein, Kirsti Stave Stevik |
|  |  |
| Møtende varamedlemmer: | Odd Henning Unhjem, Gunder Skiaker  |
|  |  |
| Forfall:  | Jan Fredrik Holmqvist, Ottar Kristoffer Kjus, Geir Waldeland (Tom Egil Nordengen og Linda Janson-Haddal var fritatt fra å delta) |
|  |  |
|  |  |
| Protokollfører: | Elin Finnseth Sæverås |
|  |  |

Åpning v/Elin: Dietrich Boenhoeffer skrev salmen «Beskyttet og bevart» i fengsel kun få måneder før han ble henrettet i1944. Teksten ble funnet blant hans notater fra fengselet og utgitt på tysk i 1951, på nynorsk 1959, og i ny utgave i 2000 v/Arve Brunvoll, Norsk Salmebok nr. 837. Nylig la Knut Grønvik ut på facebook bokmålsutgave han hadde oversatt selv, med forslag om å benytte melodien skrevet av Siegfried Fietz Youtube lenke

BESKYTTET OG BEVART AV GODE MAKTER

som trofast gir oss trøst og lindrer sår,

vil vi fornye våre gamle pakter

og sammen ta imot et nyfødt år.

Men fortsatt vil det gamle året tynge.

Vi bærer mye vondt, vi gikk oss vill.

Å Herre, la vår slitne sjel få synge,

berørt av frelsen du har skapt oss til.

Og må vi svelge lidelse og plage,

et bittert beger fylt av sorg og savn,

da vet vi at du rommer all vår klage.

Du elsker oss, du tar oss i din favn.

Men vil du ennå sende fryd og glede

med solskinn i den verden vi ble gitt,

da skal vi takke for alt godt som skjedde.

Du skaper oss, og livet vårt er ditt.

La varmen fra den sterke, klare flammen

nå inn til oss når det er mørkt og kaldt.

Og er vi spredt, så la oss finne sammen

Gud er hos oss i dagslys og i skygge

og alltid når den nye dagen gryr.

© Knut Grønvik, nyttår 2025.

|  |  |
| --- | --- |
| **SAKSLISTE** | Side |
| **Godkjenning av innkalling og saksliste** |
| **Saker til behandling** |
| [9/25](#CaseRef257735) | Strategiarbeid | 2 |
|  |  |  |

Ås, 26.02.2025

|  |  |
| --- | --- |
| Ann Kristin AlmåsLeder | Elin Finnseth SæveråsSekretær |

Godkjenning av innkalling og saksliste

Saker til behandling

9/25 Strategiarbeid

|  |  |  |
| --- | --- | --- |
| Behandlet av | Møtedato | Saknr |
| 1 Ås menighetsråd | 11.02.2025 | 9/25 |

**Saksorientering**

MR jobber videre med Ås menighets strategi.

Vi ber alle lese igjennom vedlegget før møtet.

**Forslag til vedtak**

Saken legges frem uten forslag til vedtak.

Bakgrunn og prosess

**Visjonen** for perioden 2023 – 2027 er tidligere vedtatt av årsmøtet og MR opplever at det er en god og inspirerende visjon:
«*Ås menighet skal være et åpent, varmt og trosstyrkende fellesskap, der mennesker i alle livssituasjoner deltar og opplever seg sett*».

Til visjonen følger to hovedmål som peker ut to særskilte satsningsområder i perioden (vedtatt i årsmøtet i 2024)

**Mål 1:** Søkning til og deltakelse i gudstjenestene øker og folk i alle aldre fortsetter å erfare et fellesskap som varmer og inspirerer (til tro og handling)

**Mål 2:** Barn og unge i Ås kjenner seg hjemme i kirken, deltar og flere blir med i de ulike arenaene

Prosess med innspill til hvordan målene skulle virkeliggjøres, har funnet sted gjennom

* Underpunktene 1 a – j (forslag fra årsmøte-samtaler og samtaler i MR), se vedlegg 1.
* Utvalgene i Ås menighet har i løpet av høst 2024 levert innspill til de to målene, se vedlegg 2. (Innspill fra to/tre? utvalg er foreløpig ikke levert).

MR tok utgangspunkt i momentene i vedlegg 1 og 2 da de samtalte om hvordan vi tar arbeidet videre, spisser og konkretiserer ytterligere.

**Oppsummering og konklusjoner etter samtalen**

MR har følgende forslag og tanker som vi retter til ansvarlig stab og til menigheten i arbeidet med å bidra til å nå mål 1 om gudstjeneste-deltakelse:

1. At det særlig arbeides med to grupper framover (må kanskje skje til høsten) med tanke på involvering i gudstjenestene (evt. fra og med høsten) og ellers støtte opp om:
2. D41
3. Voksne / barn som deltar i Familiefredag – at de inviteres og involveres på en familiesøndag, gjerne også med band (se også pkt. 3)
4. Kirkekaffen: At ungdommene i D41 foreslås å få ansvar for en kirkekaffe en søndag.
5. Musikk: Vi oppfordrer musikkansvarlig stab og kirkemusikalsk utvalg til å
gi mulighet for at band kan delta og at man her benytter både krefter internt i menigheten og blant lokale/eksterne musikk-ressurser.
6. MR vil samtidig oppfordre til at gudstjenesteansvarlige i enda større grad inviterer og engasjerer (der det er mulig) et mangfold av personer til å lese tekst, dele ut nattverd, være kirkevert, tenne lys, o.l. i «vanlige gudstjenester» - dvs. personer i ulik alder (barn, unge, middelaldrende, seniorer) og ulik bakgrunn (flerkulturelle, studenter, Lagsfolk) og ulikt funksjonsmangfold (bl.a. personer fra Tro og Lys- samlinger).

Representanter fra MR ønsker å møte fagstab for å fremlegge tanker rundt punktene over og motta tilbakemeldinger og samtale rundt disse.

MR- medlemmene vil så langt råd strekke seg for å bidra til at de ovennevnte forslagene kan ledsages av tilstrekkelig med frivillige og forslag til personer å spørre. Inkludert er bidrag fra MR-medlemmene, der hvor det trengs for å få det til.

Vedtak

Se punkt «Oppsummering og konklusjoner etter samtalen».

### VEDLEGG 1

### Strategi for Ås menighet MR 2023-2027

Mål for Den norske kirke i Norge og Borg bispedømme for perioden 2022−2029

1. Den norske kirke er synlig i samfunnet, oppleves relevant og engasjerer seg i menneskers liv.
2. Flere opplever tilhørighet og fellesskap ved å søke dåp, konfirmasjon og delta i barne - og ungdomsaktiviteter 3. Flere deltar i og opplever gudstjenester, kirkelige handlinger og kirkelige møteplasser som inkluderende og trosstyrkende fellesskap

 Strategi for Ås menighet/Ås MR i perioden 2023 – 2027

 **Visjon**

*Ås menighet skal være et åpent, varmt, trosstyrkende fellesskap, der mennesker i alle livssituasjoner deltar og opplever seg sett.*

Mål 1:

Søkning til og deltakelse i gudstjenestene øker og folk i alle aldre fortsetter å erfare et fellesskap som varmer og inspirerer (til tro og handling)

Mål 2:

Barn og unge i Ås kjenner seg hjemme i kirken, deltar og flere blir med i de ulike arenaene

Metode for gjennomføring av strategi

* + Sette oss 2-3 hovedmål, gjerne med noen utfyllende under-mål
	+ Sette opp delmål med små sikre seire som kan «telles»
	+ Metode for hvordan vi kan nå målene

#### (innspill fra årsmøte med lilla skrift)

Mål 1:

Søkning til og deltakelse i gudstjenestene øker og folk i alle aldre fortsetter å erfare et fellesskap som varmer og inspirerer (til tro og handling)

**Delmål/ konkrete tiltak** (for at flere møter opp jevnlig og flere bidrar, overvinner terskler, «normalisere» å gå i kirken og bygge ned «religionsangst»):

* Framsnakking av kirka.
* Variere gudstjenesteformatet + uttrykket for å åpne rom for å finne/møte en gudstjenesteform som passer.

1. Invitere og engasjere studenter ved NMBU
	* Ny studentprest: flere studenter med til kirken/arbeid.
	* Spille på studentene som bindeledd mellom voksne og ungdom.

1. Invitere og engasjere flerkulturelle innbyggere/studenter i Ås, tilby tolketjeneste, tidvis spørre om å lese tekst på andre språk

1. Fordele oppgaver i gudstjenesten bredt til ulike frivillige (gjerne unge/yngre voksne) som tekstlesning, bibelprosesjon, lystenning, sang, musikk, andre oppgaver, slik at flere har oppgaver i gudstjenesten og bredde i personer blir synlig. Kan gudstjenesten bli litt mer et «a/s»?

1. Engasjere flere frivillige. Frivillige deltar i et stort mangfold av oppgaver i menighetens virkeområder Et skjema der man kan melde seg til ulike tjenester, som menighetens ansatte har disponible?

1. Invitere og engasjere lokale kulturkrefter – ref. mål 3 fra sist periode «legge til rette for samarbeid mellom kulturlivet i Ås, kulturskolen og andre musikalske/kulturelle krefter og det musikalske arbeidet som er i Ås menighet».
	* Hva må til for at flere 20-50 åringer søker gudstjeneste? Eks. Jazzgudstjeneste.

f. Fellesskap i/rundt kirkekaffen: Innarbeide en «gjestfrihetsholdning» (alles ansvar, oppsøke andre enn de faste kjente, bordplassering og praktisk rigg, arrangere enkel kirkekaffe også i Ås kirke, evt. kirkebakken på sommeren). Bryte opp i «satte» kirkekaffegjenger… fysiske grep osv. «I dag vil vi invitere alle til å tenke litt annerledes.» Omgangsformen har ansvar for omgangskulturen i fellesskapet. At kirkevertene også er det under kirkekaffen?

1. Arrangere gudstjenester sammen med andre fellesskap i menigheten/ andre fellesskap bidra i gudstjenestene, som «familiefredag», D41 og Tro&lys (gjøres allerede), Band-gruppe fra D41, Studentlaget, Krik, Tweens?
	* Når unge har oppgaver/kor kommer foreldre – bruk korene.
	* Flere gudstjenester for hele menigheten som åpner rom for bl.a. Tro og Lys.
	* Skreddersydde gudstjenester for ulike målgrupper- Gi rom for å være med å
	 sette sitt preg på gudstjenesten.

1. Bruke ressursene vi allerede har strategisk, fagligansvarlige ressurser, administrative ressurser, frivillige ressurser.

1. Invitere til samtalegrupper??

1. Kan vi ha et «utvalg»/ noen med dette som en egen oppgave, som observerer, registrerer litt hvem som kommer og passer på å hilse på «nye» fjes?
	* Kirkeverter/og andre må «se» nye/invitere til fellesskap.
	* Hvordan invitere folk som er innom til å bli med videre, kjenne seg
	 inkludert og velkommen, men ikke «fanget med lasso» - åpen, men
	 ikke klamt omfavnende.

Mål 2:

Barn og unge i Ås kjenner seg hjemme i kirken, deltar og flere blir med i de ulike arenaene

**Delmål/konkrete tiltak:**

* + Bevisstgjøring om dåp. Dåp som en langsiktig relasjon!

1. Arbeidsområdene/aktivitetstilbudene opprettholdes og styrkes med økonomi og frivillige ledere

1. Søndagsskole startes opp igjen (Avhengig av noen som synes det er moro…)

1. Babysang fortsetter

1. Tweens – evt. styrkes med eget kor, foreldre og andre voksne støtter opp om arbeidet

1. Ungdomsarbeidet ha flere frivillige voksne til de ulike arenaene, opprettes eget band/tensing/noe som er for de som ikke er konfirmanter?

1. Støttefunksjoner for barne- og ungdomsarbeidet

En ressursgruppe (ansatte + frivillige?) for barne- og ungdomsarbeiderne (som ivaretar utover arbeidsgiveransvar).

MR er god sparringspartner og støtte forutvalg for ungdomsråd og trosopplæring

* + Kurs/hjelp/invitasjon også til foreldrene til ungdom.

1. Bidra til gode møteplasser/miljø for ungdommer i Ås

Via ungdomsdiakon og andre kontakter følge med på ungdomsmiljøene: Hvilke ressurser og krefter kan gå sammen for å utgjøre gode steder/arenaer for alle ungdommer i Ås?

* + Arbeidskirken står mye ledig på formiddagen: Hva med elever fra 4. trinn som ikke har SFO tilbud? Hvor går de? Til tomt hus hjemme? Om de kommer til arbeidskirken trengs frivillige.

1. Tilby/sette opp kurs i samarbeid med ungdoms- og prostidiakon for ungdommer, foreldre, relevante voksne om

- psykisk helse medvandring

* + Ungdomsdiakoni! Viktig! Stor nød hos ungdom, ungdomsdiakonen må prioriteres, inkludert familiene.

1. Lage et åpent tilbud (fysisk, evt. digitalt) for samtale/tilgjengelighet, for samtale? der man drar nytte av ressurser som Ventil; 13-20; Tid for samtale; o.l. Evt. pusse opp/lydisolere/tilpasse eget rom til formålet.

**VEDLEGG 2**

**Innspill fra utvalgene**

**Åpen kirke utvalg:**

*Åpen kirke-utvalget henviser til sin evaluering som svar på hva de ønsker å sette fokus på i forbindelse med strategiarbeidet til Ås menighet. Legger derfor ved evalueringen her:*

Utvalget for Åpen kirke møttes til et evalueringsmøte 19. august kl 18 - ca. 20.30 hos Hanne-Marit i Ravn. 8A.

Hvordan opplevde vi i utvalget våre ansvarsuker?

Alle fire var enige om at ansvarsukene hadde forløpt uten noen spesielle hendelser (bortsett fra en), og at det som før ellers har gått knirkefritt.

- Den ene hendelsen vi opplevde som noe kjedelig gjaldt "åpningstida" for døra fra rullestolrampa inn til våpenhuset. Et par kom ikke helt inn før døra traff ledsageren. Klart at det føltes ubehagelig. Kanskje ikke så lett komme på å trykke to ganger på knappen når man strever inn med en tung stol/rullator. Kan åpningstida justeres?

Det ble også nevnt at det var vanskelig/tungt å trille over "terskelen" inn i kirkerommet (men det gikk bra når motoren ble satt på).

Dette er jo noe vi i utvalget ikke har noe med, eller kan gjøre noe med, men føler at vi bør rapportere om til kirkevergen.

 Vi snakket også om et par andre ting vi synes ville være bra om ble gjort noe med:

1.Kjøkkenet ble pusset opp for mange år siden, og er stort sett bra fortatt, bortsett fra linoleumen mellom oppvaskbenk og overskap! Det synes ikke som en stor sak, verken i arbeid eller kostnad, å få noe nytt der.

2.Toalettene (bortsett fra HC-toalettet) er lite tiltalende og har lenge hatt behov for en oppgradering. Det var fint å få en tørkepapirdispenser, men dessverre ble den på dametoalettet ikke reparert i løpet av juli. Liten sak, men ser så mye bedre ut når det er i orden.

3.Vi holdt utgangsdøra åpen hele dagen pga dårlig lukt inne. Håper noe er gjort med ventilasjonsanlegget - trist med alle fuglene som har endt sine dager der.

4.Noen av vaktene har hørt folk etterlyse flere redskaper til gravstell. Det er kanskje ikke så dumt at det henger en spade, en krafse og gjerne en kantsaks, i tillegg til kanner, på de forskjellige stedene. Det er også viktig at det er nok spissglass til blomster. I juli kommer det mange til åpen kirke som ikke har planlagt direkte gravstell, men som kanskje ser at det er behov når de først er der.

1.Vi har to fine, store bukker med skilt om åpen kirke, og disse setter vi foran hoveddøra og mellom kirken og kapellet. De er ganske tunge å bære ut og inn hver dag.

Vi ber om Linda kan sette inn en lapp med åpningstidene i begge bukkene (det er i den ene), slik at vi kan la dem stå framme hele måneden.

1.Det kom et forslag i møtet om vi kan ha blomster på alteret hver dag? Midt i juli ble det av en kreativ vakt plassert to små orkideer på alteret, det var pent. Dette synes utvalget er en veldig fin idé, og håper vi kan ordne med blomster neste år.

Linda opplyste før møtet at det er kommet inn kr 1.079,10 på Vipps og i kontanter. Det synes vi er bra. Noen gir gjerne en frivillig gave spesielt for å kunne tenne lys.

Det var ikke bare solskinnsdager i juli, mange grå og regntunge dager også, men vi gleder oss over at det ble besøksrekord med 546 personer innom vår vakre Ås kirke. En av årsakene er nok sommerkonsertene, som vi gledet oss over å kunne oppleve 10 ettermiddager i juli.

Det er skrevet en tekst om sommeråpen kirke til Menighetsbladet. Pga plassmangel kom denne ikke inn i nr. 4, men jeg håper det kommer inn i nr. 5 i midten av oktober. Her er det nemlig tatt med en "takk for godt samarbeid og god dugnadsinnsats" til de 40 frivillige personene som påtok seg vakt/er i juli. Derfor sender vi ikke et ekstra takkebrev til alle frivillige, som vi av og til har gjort før.

Utvalget hadde fått spørsmål om hvordan vi tenker omkring det å ha sommerkonserter, slik vi hadde i år for første gang.

1.Utvalget var samstemte og svært positive til dette tiltaket og ønsker sommerkonserter ved åpen kirke framover. Midler kom fra Kirkerådet, men kantor Jostein hadde gjort en god jobb ved å engasjere Mari Øen som organisator for hele 10 konserter. Hun hadde invitert medelever ved musikklinja på Ski vgs, som trakterte flere instrumenter i tillegg til å synge. Jeg snakket med noen av dem, og de var svært fornøyde med sommerjobben sin og takknemlige for denne muligheten. Utvalget ønsker videreføring av dette opplegget, som også bidro til å øke antallet besøkende til kirken.

 Allehelgen 2. og 3. november 2024

Utvalget ønsker også i år å bidra til å holde åpen kirke allehelgen, dvs. lørdag 2. nov. kl 10 - 16 og søndag etter gudstjenesten kl 12 - 18.

Jeg har hørt rykter om en konsert lørdag, i så fall justerer vi åpningstiden deretter.

Vi fire deler på disse timene, men spesielt de siste par timene søndag sitter vi to sammen (hyggelig ikke å være alene i en mørk novemberkveld).

Jeg spør Jølstad begravelsesbyrå om de vil bidra med blomster til alteret i år.

Forslag til vakter sendes senere.

 Takk til dere flotte utvalgsmedlemmer for et godt, og hyggelig møte, og kom gjerne med kommentarer, rettelser, tilføyelser etc.

 Ås, 20. august 2024 Hanne-Marit Kjus Pettersen (leder)

**Trosopplæringsutvalget:** Kommer…

**Barne- og familieutvalg:** Nytt utvalg – ikke helt i gang ennå.

**Ungdomsrådet UR:**

På grunn av kort behandlingstid og mange nye i UR, har vi ingen konkrete, nye tiltak å melde tilbake til MR, men vi ønsker å komme med følgende innspill til målene:

 Mål 1: UR tror at å arrangere enkelte gudstjenester (muligens til annet tidspunkt enn søndag kl. 11.00) med mer upbeat musikk, mer variasjon i gudstjenesten, og der ungdommene involveres i forberedelsene (og eventuelt i gjennomføringen dersom noen av ungdommene har lyst til dette), vil være viktig for å oppnå mål 1.

Mål 2: UR ser at en av våre utfordringer er å få til overgangen fra Tweens til D41 i åttende klasse, det er stort sett først når de er konfirmanter at ungdommene dukker opp på D41. Et mulig tiltak vi ser for oss, er å arrangere en slags overgangsfest på D41 i 7. klasse, rett før skoleårets slutt, for å ønske dem velkommen som åttendeklassinger etter sommeren. UR vil på sitt møte i januar 2025 ta opp følgende sak: Hvordan kan vi få til overgangen Tweens-D41? Samtidig vil vi løfte frem både i UR og tilbake til MR spørsmålet om vi også kan finne et tiltak/arrangement som gjør at ungdommene vil være med på noe for hele menigheten, ikke bare et eget ungdomsopplegg?

**Tweens:**

Vi på Tweens ønsker å sette fokus på mål 2. Vi vil jobbe med å nå dette målet ved å gjøre det enda mer attraktivt og gøy å bli med på Tweens slik at enda flere blir med på Tweens.

Mål 2: «Barn og unge i Ås kjenner seg hjemme i kirken, deltar og flere blir med i de ulike arenaene»

Tweens er et arbeid som er i vekst. Det kommer stadig nye innom på Tweens som har blitt invitert av ungdommer som allerede går på Tweens. Ved å ha en fast kjerne som inviterer med seg venner er Tweens både med på å få barn og unge til å kjenne seg hjemme i kirken i tillegg til at de får med seg flere til å bli med på Tweens.

Konkrete tiltak vi gjør får å nå delmålene er å dra til Rush på våren. Dette er en viktig aktivitet som rekrutterer nye medlemmer. På denne måten inviteres nye inn i arbeidet og blir med videre på de vanlige Tweens samlingene. Ellers er de vanlige Tweens samlingene veldig viktige. Ved å ha aktiviteter som ungdommene trives med, som

mørkegjemsel og baking, blir terskelen lavere for å komme til kirken. I tillegg har Tweens et eget styre, dette er med på at ungdommene får mer eierskap til arbeidet. Tweens har også en gruppe foreldre som stiller opp som frivillige, der det alltid er en eller to frivillige med på Tweens. Dette senker også terskelen for foreldrene å komme til kirken, og dermed omfatter dette også mål 1: «Søking til og deltakelse i gudstjenestene øker og folk i alle aldre fortsetter å erfare et fellesskap som varmer og inspirerer (til tro og handling).

**D41:**
Styret i D41 har to forslag til mål 2.

1. Opprettholde en forutsigbar D41 hver fredag for å være et trygt sted for ungdom å
komme. Ikke noe sted å være på fredagskveld som er like trygg som kirka.
2. Fortsette med Tweensklubbarbeid. Det er godt for å integrere til klubbarbeid tidlig hos barn. Vise at kirka er et trygt sted for å være seg selv, og kunne leke, utøve seg kreativt.

**KRIK:**

**Kirkemusikalskutvalg:**

**Baluba:**

Fant ikke noe om Baluba i ny strategiplan. Jeg tror det er en viktig aktivitet for småbarn mellom 1 og 6 fordi det er ikke så mange andre aktiviteter for denne aldersgruppen i Ås. Det kommer mange som ellers ikke er aktiv i kirke. Men Karin og jeg tror at vi skal ikke fortsette å lede Baluba etter juni 2025. Mvh Melissa

**Diakoniutvalget:**
Vi har mottatt strategiplan for 2023-2027, og blitt bedt om å jobbe med mål, delmål og konkrete tiltak, og dere vil ha en tilbakemelding.

Saken er behandlet i Dumøte 09.10, og jeg ble bed om å skrive en uttalelse fra oss:

Det er mye bra i notatet, men vi savner områder som ikke er nevnt, og som angår oss i Diakoniutvalget for Kroer,

Nordby og Ås

Vi merker oss at de vi jobber for i diakoniutvalget: eldre, syke hjemmeboende, syke institusjonsbeboere, og psykisk utviklingshemmede overhodet ikke er nevnt i planen.

Våre aktiviteter er hyggekvelder i omsorgsboligene, følgetjeneste ved andakter/gudstjenester i Moer Helsehus, ledsagelse til helsekontroller, deltakelse i Åpent Hus på Menighetshuset, og hjelpefunksjon i Tro&lys, Follo.

Her jobber vi etter diakoniplanen for Kroer; Nordby og Ås, sist ajourført 30.06.2024.

I Diakoniplanen står det at

Diakoni er Kirkens omsorgstjeneste, og at den utrykker evangeliet i ord og handling gjennom nestekjærlighet. Vi mener at det meste blir tatt vare på i våre samlinger som selve drivkraften vår.

Vår grunnholdning er å være åpne og inkluderende, se og ha interesse for hver enkelt, og sørge for at alle føler seg sett og velkomne.

Diakoniutvalget for Kroer, Nordby og Ås, Gro Mette Rønningen

**Fasteaksjonen:**
Mål: Fasteaksjonen er et åpent og inkluderende arrangement som gjennomføres hvert år i perioden med innsamling av midler til Kirkens Nødhjelp der vi når alle husstander i Ås

Tiltak i perioden 2023-2027

Aksjonen ledes av en komite som står for planlegging og gjennomføring av en innsamlingsaksjon i form av marked, dør til dør aksjon, konfirmantdeltakelse, temagudstjeneste i fastetiden.

Utfordringer i perioden:

Utviding og rekruttering av rodeledere - bygda vokser med antall husstander - gjennomsnittsalder for dagens rodeledere ha passert 70 år

Menighetsrådets og hele menighetens eierskap og deltakelse i aksjonen på ulike måter.

**Loppemarkedskomiteen:**

**Menighetsbladredaksjonen:**

**Husrådet:**

**Misjonsutvalget:**